Document ID: 31997D0622

Odločba Komisije
z dne 27. maja 1997
o vprašalnikih za poročila držav članic o izvajanju nekaterih direktiv v sektorju odpadkov (izvajanje Direktive Sveta 91/692/EGS)
(97/622/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/692/EGS z dne 23. decembra 1991 o standardizaciji in racionalizaciji poročil o izvajanju nekaterih direktiv v zvezi z okoljem [1] in zlasti členov 5 in 6 ter Priloge VI k Direktivi,
ob upoštevanju Direktive Sveta 75/442/EGS z dne 15. julija 1975 o odpadkih [2], kakor je bila nazadnje spremenjena z Odločbo Komisije 96/350/ES [3],
ob upoštevanju Direktive Sveta 91/689/EGS z dne 12. decembra 1991 o nevarnih odpadkih [4], kakor je bila nazadnje spremenjena z Direktivo 94/31/ES [5],
ob upoštevanju Direktive Evropskega parlamenta in Sveta 94/62/ES z dne 20. decembra 1994 o embalaži in odpadni embalaži [6],
ker člen 8(1) Direktive 91/689/EGS zahteva, da države članice v okviru poročila, predvidenega v členu 16(1) Direktive 75/442/EGS, Komisiji posredujejo informacije o uporabi te direktive;
ker člen 17 Direktive 94/62/ES zahteva, da države članice Komisiji posredujejo informacije o uporabi te direktive skladno s členom 5 Direktive 91/692/EGS;
ker je bil člen 16 Direktive 75/442/EGS nadomeščen s členom 5 Direktive 91/692/EGS, ki od držav članic zahteva, da Komisiji posredujejo informacije o izvajanju nekaterih direktiv Skupnosti v obliki področnega poročila;
ker je treba to poročilo pripraviti na podlagi vprašalnika ali osnutka, ki ga pripravi Komisija v skladu s postopkom, določenim v členu 6 Direktive 91/692/EGS;
ker bo prvo področno poročilo zajemalo obdobje od leta 1998 do vključno leta 2000;
ker so ukrepi, predvideni v tej odločbi, skladni z mnenjem odbora, ustanovljenega po členu 6 navedene direktive,
SPREJELA NASLEDNJO ODLOČBO:
Člen 1
Vprašalniki, priloženi tej odločbi, ki se nanašajo na Direktivo 91/689/EGS in Direktivo 94/62/ES, so s tem sprejeti.
Člen 2
Države članice bodo te vprašalnike uporabile kot podlago za pripravo področnih poročil, ki jih morajo predložiti Komisiji skladno s členom 5 Direktive 91/692/EGS in členom 17 Direktive 94/62/EGS.
Člen 3
Ta odločba je naslovljena na države članice.
V Bruslju, 27. maja 1997

Labels: 12
3
18
20